ΒΑΣΙΣΜΕΝΟ ΣΤΑ ΜΥΘΙΣΤΟΡΗΜΑΤΑ ΤΟΥ ΙΣΑΑΚ ΑΣΙΜΟΦ
Θεμέλιο
Όταν ήμουν παιδί, είπα στη μητέρα μου
ότι ήθελα να μάθω κάθε πλανήτη της Γαλαξιακής Αυτοκρατορίας…
ξεκινώντας από το κέντρο και φτάνοντας ως το Σταρς Εντ.
Κάθε βράδυ μού έλεγε ιστορίες.
Ταξίδεψα έτη φωτός…
ΤΕΡΜΙΝΟΥΣ
κρατώντας στη μνήμη μου κάθε κόσμο.
Μα δεν έφτασα ποτέ στον Τέρμινους.
Στις απώτατες άκρες του πολιτισμού, ακατοίκητος…
ήταν το τέρμα.
Η ιστορία του παρέμενε σκοτεινή για μένα μέχρι να περάσουν πολλά χρόνια.
Μέχρι να γίνει η δική μου ιστορία.
Μέχρι που έγινε…
η μόνη ιστορία.
-Μην το κάνεις αυτό! -Συγγνώμη.
-Πού είναι οι άλλοι; -Θα τους βρούμε στον φράχτη.
Αργήσαμε λιγάκι.
Ελάτε, παιδιά.
-Τζία! -Πολλά βράχια.
Γαμώτο.
Μεγαλόνυχας.
-Κοντά στην κοιλάδα. -Πρέπει να κάνουμε ησυχία.
Το μηδενικό πεδίο ξεκινά από εκεί. Κοντά στον λίθο.
Τον αποκαλούσαν "Τύμβο".
Αυτό που γνώριζαν οι άποικοι
είναι ότι εξέπεμπε ένα πεδίο που απομάκρυνε τον κόσμο.
Κανείς δεν μπορούσε να το παραβιάσει.
Λοιπόν, θες να πας πρώτος;
Νόμιζα ότι θα πήγαινες εσύ.
Αν πας και βάλεις σημάδι πίσω από τον λίθο,
-σ' αφήνω να μου πιάσεις το βυζί. -Τζία!
Για ένα λεπτό.
Δέκα δευτερόλεπτα.
Ή να κοιτάξεις και τα δύο για 30.
Ορκίσου στο φεγγάρι σου.
Υπόσχεση.
-Εσύ δεν κερδίζεις τίποτα. -Θα τον δω να κατουριέται.
Δεν θα τα καταφέρει.
Έλα, Κίερ.
Κίερ.
Είσαι καλά;
-Ο αδερφός σου είναι βλάκας. -Τζία, μην κοροϊδεύεις.
-Είναι θλιβερός. -Σχεδόν έφτασα. Πήγα πολύ κοντά.
Πόλι, πού πας;
-Γαμώτο. Πόλι! -Πόλι, γύρνα πίσω!
-Δεν συμφωνήσαμε τίποτα. -Το ξέρω.
Θέλω να δω το φάντασμα.
Εντάξει.
Γαμώτο.
-Πόλι; -Δεν κουνιέται.
Πόλι;
-Χρειαζόμαστε βοήθεια. -Και τι κάθεσαι τότε;
Έφυγαν όλοι. Φάε.
Είδα το φάντασμα.
Εμένα είδες.
Φάε.
Έπρεπε να γυρίσεις πίσω, όπως ο φίλος σου ο Κίερ.
Όποιος πήγε να πλησιάσει πιο πολύ τραυματίστηκε. Άσχημα.
Εσύ όχι.
Έχεις το ρεκόρ κι είσαι μια χαρά.
Είμαι;
Το σημάδι σου είναι τόσο μακριά, που δεν φαίνεται.
Επειδή δεν υπάρχει. Ούτε φάντασμα υπάρχει.
Πότε πιστεύεις ότι θα μας πει τι είναι, φύλακα;
Λέγε με Σάλβορ.
Και νομίζεις ότι νοιάζεται για μας;
Δεν νοιάζεται.
Δεν κρατά μόνο τους ανθρώπους μακριά, αλλά τα πάντα. Πουλιά, έντομα.
Κανείς δεν πέρασε το μηδενικό πεδίο και κανείς δεν πρόκειται να το κάνει.
Μας προειδοποιεί να μείνουμε μακριά. Άρα, μην προκαλείς τη μοίρα σου.
Φύγε. Και να προσέχεις.
-Υπάρχει μεγαλόνυχας… -Κοντά στην κοιλάδα. Ξέρω.
Σάλβορ Χάρντιν. Χόμπερ Μάλοου. Το Μουλάρι.
ΤΡΑΝΤΟΡ
Θα μάθαινα αυτά τα ονόματα κάποτε.
35 ΧΡΟΝΙΑ ΝΩΡΙΤΕΡΑ
Τους ήρωες και τους κακούς που πάλευαν για να σωθεί η ανθρωπότητα.
Μα για να κατανοήσουμε το μέλλον μας,
πρέπει να θυμηθούμε το παρελθόν κι αυτούς που τα προκάλεσαν όλα.
Ένας μαθηματικός.
Ένας μάρτυρας.
Ένας φονιάς.
Και ο πιο σημαντικός παίκτης από όλους, ο Χάρι Σέλντον.
Εκείνη φτάνει σύντομα.
Όλα θα πάνε καλά, Ρέις.
Όλα πεθαίνουν.
Αυτό δεν σημαίνει ότι δεν θα πάνε όλα καλά.
Εύχεσαι ποτέ να υπήρχε άλλος τρόπος;
Κάθε μέρα, γιε μου.
Είναι η βέλτιστη στιγμή.
ΣΙΝΑΞ
86.960.947.
86.960.957.
86.960.971.
-86.960.987… -Έφτασε η ώρα.
Γκάαλ; Είσαι έτοιμη;
Ναι.
Πάντοτε κοιτούσα έξω και ονειρευόμουν να βρεθώ κάπου αλλού.
Τώρα καταλαβαίνω πόσο θα μου λείψει αυτή η θέα.
Πρέπει να τη θυμάμαι με κάθε λεπτομέρεια.
Όχι, δεν πρέπει.
Να κάνουμε αίτημα στον ιερέα της Μαντείας.
Δεν είναι αργά για να το εμποδίσεις. Δεν είναι αργά για να μείνεις.
Όχι.
Δεν έχω πια θέση εδώ, μητέρα.
Θα πεθάνω αν μείνω εδώ.
Αλλά στον Τράντορ θα είμαι ασφαλής.
Αποδεκτή.
Κράτα το κεφάλι ψηλά.
Αυτή είναι.
Όλοι με μισούν. Εσύ δεν με μισείς, έτσι;
Ποτέ μου, Γκάαλ. Πάντα θα σ' αγαπώ.
Χαρά της ζωής μου.
Έλα μαζί μου.
Δεν θα έχουμε ελπίδα εκεί έξω.
Πήγαινε.
Σ' αγαπάω.
Φύγε, παιδί μου.
Ξεκινά ακολουθία μεταφοράς.
Περάστε στις ακάτους άλματος και προσδεθείτε για το ταξίδι.
Είπατε κάτι;
Όχι. Αλλά ήθελα να ρωτήσω αν είναι η πρώτη σου φορά σε σκάφος άλματος.
Ναι. Είναι. Έχω αγχωθεί λιγάκι.
Βάλε το χέρι σου στην οθόνη.
-Θα σαρώσει τις μετρήσεις σου. -Ευχαριστώ.
-Τζέριλ. -Γκάαλ.
Από τον Σίναξ;
Το κατάλαβα από την προφορά σου.
Δεν την ακούς συχνά στον Πυρήνα,
αλλά επισκέπτομαι τους κόσμους της περιμέτρου.
Δεξιοτέχνης όποιος έβγαλε τα πετράδια προσευχής.
Δεν παρατηρείς τις ουλές αν δεν το ξέρεις.
Συγγνώμη αν έγινα αγενής.
Εμένα δεν με χαλάει,
αλλά κάποιοι νιώθουν χανγκόβερ μετά το άλμα.
Δεν πίνω.
Οι γονείς μου βουτούσαν για φύκια και ξυπνούσαμε πολύ νωρίς.
Θα κοιμάσαι καθ' όλη τη διάρκεια. Το εξασφαλίζουν.
Δεν ανοίγουν τη βαρύτητα κατά το άλμα. Δεν ξέρω γιατί.
Οι γεννήτριες βαρύτητας παράγουν κυματομορφή
εμποδίζοντας τον υπολογισμό τετραδιάστατων σημείων σε υπερδιαστασιακές ταχύτητες.
Γιατί πηγαίνεις στον Τράντορ;
Πηγαίνω να δουλέψω με τον Χάρι Σέλντον.
Κέρδισα μαθηματικό διαγωνισμό.
Φοβερό. Με τον Χάρι Σέλντον! Και είσαι από τον Σίναξ.
Ήταν μεγάλος διαγωνισμός.
Έναρξη άλματος σε τρία, δύο, ένα.
Πώς είσαι ξύπνια;
Κρίμα να κοιμόμαστε κατά το άλμα.
Τα φώτα πρέπει να είναι μαγευτικά.
Μα αν δεν είσαι διαστημάνθρωπος,
μπορεί το μυαλό και το σώμα σου να ακολουθήσουν άλλες διαδρομές.
Κοιμόμουν όλη την ώρα.
…κι ετοιμαστείτε για αποβίβαση.
Αν κάτι ξέρει η Αυτοκρατορία, είναι να χτίζει.
Είναι απίστευτο.
Καλώς ήρθατε στον Τράντορ, στο μάτι της Αυτοκρατορίας.
Παρακαλώ, σεβαστείτε κι απολαύστε την ειρήνη.
Στρατιώτες είναι;
Μάλλον τα νέα δεν έφτασαν στον κόσμο σου.
Υπήρξε αναταραχή στην άκρη του γαλαξία, στους πλανήτες Ανάκριον και Θέσπις.
Αυτοκρατορικοί ελεγκτές βρέθηκαν στη μέση και το θέμα πήρε διαστάσεις.
-Χορηγός και στοιχεία επικοινωνίας; -Δρ Χάρι Σέλντον. Πανεπιστήμιο Στρίλινγκ.
Εκτιμώμενη ημερομηνία επιστροφής;
Δεν θα επιστρέψω. Το σπίτι μου είναι εδώ πια.
Πάρτε οποιοδήποτε όχημα από τον πύργο. Σεβαστείτε κι απολαύστε την ειρήνη.
Ευχαριστώ.
Τώρα που σε ξέρω λίγο καλύτερα,
δεν θα κουραστώ να σου εξηγώ τα πάντα.
Μα αυτό εδώ είναι υπέροχο.
Κατευθυνθείτε σε οποιοδήποτε ελεύθερο όχημα.
Το όχημα θα ξεκινήσει κάθοδο στον πύργο αμέσως.
Θα μείνω ξύπνια όλη την ώρα.
Κι εγώ.
Περνούν 14 ώρες για να κατέβεις από τον σταθμό στην επιφάνεια του πλανήτη.
Παρότι, από τεχνικής απόψεως, δεν είναι η επιφάνεια.
Δισεκατομμύρια πολίτες ζουν κάτω από το εξωτερικό κέλυφος του Τράντορ,
δουλεύοντας σκληρά σε εκατό υπόγεια επίπεδα
χωρίς να βλέπουν ποτέ τον ήλιο ή αστέρια.
Ό,τι απέμεινε από τον φυσικό κόσμο ανήκε στους αυτοκράτορες.
Τον Ντον.
Τον Ντέι.
Τον Ντασκ.
Τη Γενετική Δυναστεία.
Κλώνοι του Κλίον Α' με διαφορετικές ηλικίες.
Δάσκαλε Όρλιο.
Αυτοκράτορα.
Πόσο καιρό δουλεύεις για μας;
Εξήντα οκτώ ευλογημένα χρόνια, αυτοκράτορα.
Ξεκίνησα να καθαρίζω την Τοιχογραφία όταν ήμουν 12.
Έχω πάει από τη μία άκρη της στην άλλη τέσσερις φορές έκτοτε.
Ξέρω κάθε κόκκο χρώματος απέξω πια.
Πες μου, κάποια χρώματα είναι πιο δύσκολο να καθαριστούν από άλλα;
Το δαμασκηνί.
Το σιέλ.
Το κροκί είναι ιδιαιτέρως άγρια βαφή.
Και το πορφυρό; Είναι άγριο;
Αυτοκράτορα;
Υπέπεσε στην αντίληψή μας
ότι ένα φυλλάδιο του Χάρι Σέλντον εντοπίστηκε στα δωμάτιά σου.
Ζητώ συγγνώμη, αυτοκράτορα. Ανοησία μου.
Απλώς δεν…
Άκουσες φήμες για όσα διακηρύσσει και είχες περιέργεια.
Αποκαλούν τον Σέλντον "Κόρακα", έτσι δεν είναι;
Μαθαίνω ότι επικρίνει έντονα την Αυτοκρατορία.
Με χαρά μου σας αναφέρω πως όσα λέει είναι αβάσιμες βλακείες.
Και φρικτά γραμμένα, θα προσέθετα.
Ωστόσο, συγκέντρωσε ακόλουθους.
Κόσμο που βασίζει τις ελπίδες του σε κάθε λέξη του Κόρακα Σέλντον.
Οι λέξεις έχουν τρόπο να φουντώνουν σαν πυρκαγιές, Όρλιο.
Είμαι πιστός, αυτοκράτορα. Ποτέ δεν θα…
Το ξέρω, γι' αυτό έθιξα το θέμα κατ' ιδίαν.
Αυτοκράτορα…
Τι έμαθες σήμερα, αδερφέ Ντον;
Τα βασίλεια του Απώτατου Ορίου.
Έμαθα ένα παλιό τραγούδι του Ανάκριον για το κυνήγι.
Λοιπόν, κρύβονται πολλές αλήθειες στη μουσική.
Ένα αγόρι κόβει ένα ελαφάκι και μετά προστατεύεται στη γούνα του.
Αυτό δεν είναι τραγούδι για το κυνήγι.
Μιλά για την πρώτη φορά του αγοριού με γυναίκα.
Άκουσέ το ξανά στο μυαλό σου. Μην τα μπερδεύεις αυτά τα δύο.
Αδερφέ Ντέι, άσε τους μάγειρες να κόψουν το παγόνι.
Θα είσαι εξίσου συναρπαστικός για τους βιογράφους σου.
Ο αδερφός Ντασκ νομίζει ότι θέλω να εντυπωσιάσω.
Και ο αδερφός Ντέι μού βάζει λόγια στο στόμα, αλλά όχι πουλερικό.
Το λαρδί.
Οι μάγειρες το εγχέουν κάτω από την πέτσα με βελόνα πριν το ψήσουν.
-Ξέρεις γιατί χρησιμοποιούν βελόνα; -Είναι αποτελεσματική;
Φοβούνται πως αν το κάνουν με μαχαίρι, που είναι και ο κανονικός τρόπος,
ίσως σκίσουν την πέτσα και τους στείλω να πωλούν βραστό 50 επίπεδα πιο κάτω.
Κι όλο αυτό είναι πρόβλημα. Γιατί;
Γιατί όταν οι άνθρωποι φοβούνται να κάνουν σωστά τη δουλειά τους,
είναι βέβαιο ότι θα την κάνουν λάθος.
-Κακή επιστασία. -Κακό ψητό παγόνι.
Δεν είναι όλες οι στιγμές διδακτικές.
Αυτοκράτορες.
Ντέμερζελ.
Φτάνουν οι αντιπροσωπείες του Θέσπις και του Ανάκριον.
-Πώς φαίνονται; -Εξαγριωμένοι.
Βάρβαρα βασίλεια. Είναι μπελάς και δεν αξίζουν τίποτα.
Το Εμπόριο Απώτατου Ορίου να ετοιμάσει δασμολογικές προβολές.
Ντύσου καλά. Βάλε να σου χτενίσουν τα μαλλιά.
Δεν είναι σημαντικό για σένα,
αλλά είναι ό,τι πιο σημαντικό θα κάνουν εκείνοι στη ζωή τους.
Ανάκριον και Θέσπις. Παρατήρησε τους τρόπους και των δύο.
Μισιούνται.
Η έχθρα τους είναι θρυλική. Αλλά ο πόλεμος κοστίζει.
Τους καλέσαμε επισήμως για να συνάψουν συνθήκη ειρήνης.
Ευχαριστώ για την παρέα.
Καλή τύχη με τη νέα σου δουλειά. Ελπίζω ο Σέλντον να άξιζε το ταξίδι.
Ευχαριστώ.
Γλυκούλης.
Ρέις. Πού είσαι;
-Εγώ είμαι αυτός. -Τι;
Εγώ είμαι, ο Ρέις.
Δουλεύω για τον Χάρι. Τον δρα Σέλντον.
-Από εδώ για τις αποσκευές. -Όχι.
Όχι. Μόνο αυτά έχω.
Εντάξει.
Ο υπόλοιπος πλανήτης είναι από δω.
Υποτίθεται ότι είναι ακριβές αντίγραφο.
Αυτό βλέπουμε κάτω από το εξωτερικό κέλυφος.
Το μισό επίπεδο 64 είναι σέρβερ που δημιουργούν ουρανούς.
Υπάρχει ακόμα εκκλησία Μαντείας στον Τράντορ;
Εκεί κάτω, νομίζω. Στο επίπεδο 22.
Θα ήθελα να τη δω.
Τι;
Συγγνώμη, δεν…
Δεν έχω ξαναγνωρίσει κάποιον από τον Σίναξ.
Μια έκφραση συμπόνοιας και επιστασίας,
η Τοιχογραφία των Ψυχών.
Δουλεύεται καθημερινά από ανώτερο στέλεχος της Γενετικής Δυναστείας.
Η Τοιχογραφία αναπαριστά τα 400 χρόνια ειρήνης και τη Γαλαξιακή Οικογένεια.
Βλέπετε το ενεργό χρώμα; Πώς η βαφή κινείται ανεπαίσθητα;
Επαρχιακέ πρεσβευτή Ζάντεμ.
Θέλετε να ρωτήσετε ή να σχολιάσετε κάτι για την Τοιχογραφία;
Θαυμάζαμε τη φιλάγαθη φύση της Αυτοκρατορίας.
Πρόκειται για θαύμα.
86.963.537.
86.963.549.
86.963.563.
…963.567.
86.963.573…
-Προσεύχεσαι; -Όχι. Γιατί;
Κουνάς τα χείλη σου.
Ναι. Όταν αγχώνομαι, μετράω πρώτους αριθμούς.
Ο Χάρι ζήτησε να δεις αυτό.
Γκάαλ, από δω ο Χάρι.
Δρ Σέλντον.
Αυτή η πρόσκληση με τιμά ιδιαιτέρως.
-Τι λες για την Αυτοκρατορική Βιβλιοθήκη; -Καταπληκτική. Τόσα βιβλία σ' ένα μέρος!
Φαντάζομαι ότι τα βιβλία ήταν δυσεύρετα στον Σίναξ.
Παρακαλώ, κάθισε.
Λοιπόν, γνωρίζεις την Ένατη Απόδειξη της Αναδίπλωσης της Κάλε;
Ναι, δεν θα έλυνα τον Αμπράξας χωρίς αυτήν.
Κανείς άλλος δεν σκέφτηκε να τη χρησιμοποιήσει εδώ και 500 χρόνια.
Γιατί λες να συνέβη αυτό;
Η γραφή της Κάλε είναι ποιητική.
Είναι όμορφη, αλλά δύσκολα φαντάζεσαι ότι κρύβει κάτι αξιόλογο.
Οπότε, οι σοβαροί μελετητές δεν τη διαβάζουν.
Εσύ γιατί το έκανες;
Αρχικά, η Κάλε μού άρεσε για τον ρυθμό της γραφής της.
Δεν έβλεπα τα μαθηματικά.
Μα, όταν κοίταξα πίσω από τις λέξεις,
κατάλαβα ότι πρότεινε μια ριζοσπαστική θεωρία
για τους δακτυλίους ακεραίων και μη αρχιμήδειων τοπικών σωμάτων.
Όντως.
Αναρωτιέμαι, ωστόσο,
πώς μπόρεσες να ανακαλύψεις την Ένατη Απόδειξη της Κάλε,
ζώντας εκεί που ζούσες.
Δεν είμαστε στον Σίναξ, Γκάαλ. Η περιέργεια δεν είναι αδίκημα εδώ.
Ένιωθα μοναξιά.
Σχεδόν κανείς εκεί δεν σκεφτόταν όπως εγώ.
Τα μαθηματικά δεν παίρνουν θέση. Δεν σε κρίνουν.
Φαντάζομαι πως θα ένιωθες μοναξιά με αυτό το μυαλό σε ένα τέτοιο μέρος.
Το αυθεντικό χειρόγραφο της απόδειξης της Κάλε, γραμμένο στα θράξιαν.
Θα με συλλάβουν αύριο. Κι εσένα.
-Τι; -Είναι σχεδόν βέβαιο.
Θα μας συλλάβουν; Γιατί;
Υπάρχει απειροελάχιστη πιθανότητα να μη συμβεί, αλλά ανάξια λόγου.
Όχι. Πρέπει να έγινε λάθος.
Οι άνθρωποι λένε ψέματα, Γκάαλ. Οι αριθμοί, όχι.
Γνωρίζεις τη δουλειά μου; Την ψυχοϊστορία;
-Κάθε μαθηματικός έχει διαβάσει τη… -Συμφωνείς με την ιδέα;
Θεωρητικά. Αλλά δεν ξέρω πώς σχετίζεται…
Δεν είναι θεωρία.
Είναι το μέλλον της ανθρωπότητας εκπεφρασμένο με αριθμούς.
Γι' αυτό θα μας συλλάβει η Αυτοκρατορία.
Ανησυχούν ότι προβλέπεις το μέλλον.
Ανησυχούν ότι ο κόσμος με πιστεύει. Και δεν τους αρέσουν όσα προβλέπω.
Δηλαδή;
Ο Τράντορ θα καταστραφεί. Η Αυτοκρατορία θα καταρρεύσει.
Καταλαβαίνεις ότι δεν ανυπομονώ να τα πω αυτά στον κόσμο.
Αυτό μου λένε οι υπολογισμοί.
Γιατί με έβαλες να έρθω ως εδώ για να συλληφθώ;
Καλή ερώτηση. Πες μου εσύ.
Επειδή έλυσα τον Αμπράξας.
Θεωρούν ότι μόνο εγώ μπορώ να αποδείξω ότι σφάλλεις.
Θα ίσχυε, αν έσφαλλα. Αλλά δεν σφάλλω.
Τα ήξερες όλα αυτά όταν μου έδειχνες τα αξιοθέατα;
Διακυβεύονται πολύ περισσότερα από όσα νομίζεις.
Κινδύνευσε η ζωή μου για να έρθω εδώ.
Κι θέλεις να κινδυνεύσει πάλι, για να στηρίξω τους αριθμούς σου;
Δεν είναι ακριβώς έτσι, Γκάαλ.
Έφυγες από τον Σίναξ λίγο πριν σε συλλάβουν.
Τα μαθηματικά δεν είναι ποτέ μόνο αριθμοί.
Στα λάθος χέρια, είναι όπλα.
Στα σωστά χέρια, σωτηρία.
Πήγαινε.
Κοιμήσου λίγο.
Θα τους πάρει όλη νύχτα να εντοπίσουν το ξενοδοχείο σου.
Μιλάμε σύντομα.
Ξέρω ότι δεν είναι το βραβείο που περίμενες…
αλλά ας αρκεστούμε σ' αυτό.
-Δεν μπορώ να το κρατήσω. -Φυσικά μπορείς.
Αυτό το κτίριο θα καεί μια μέρα. Η κλοπή είναι σωτήρια.
Έχω διαβάσει το έργο του, την ψυχοϊστορία.
Δεν φαντάστηκα ποτέ ότι θα τη χρησιμοποιήσει έτσι.
Η Αυτοκρατορία δεν θα σου κάνει κακό. Σε χρειάζεται.
Δεν το ξέρεις αυτό. Ούτε εκείνος.
-Γκάαλ… -Όχι.
Δεν το έχεις δει.
Όταν ένας πλανήτης σε θέλει νεκρό, πεθαίνεις.
Πρεσβευτής Ζάντεμ. Πλανήτης Ανάκριον. Απώτατο Όριο.
Αυτοκράτορα.
Λαξευμένο από τα αρχαιότερα δέντρα του δάσους Τάλιν.
Ίδιο ξύλο με αυτό του τόξου
του μεγαλύτερου κυνηγού του Ανάκριον, του Λάρκεν Καΐν.
Ευχαριστώ, πρεσβευτή.
Σου άρεσε η Τοιχογραφία των Ψυχών;
Ναι, αυτοκράτορα. Δεν έχω ξαναδεί κάτι παρόμοιο.
Η αξιότιμη διπλωμάτισσα Σέι Εν Σέι. Πλανήτης Θέσπις. Απώτατο Όριο.
Αυτοκράτορα.
Βιβλίο της Κάθαρσης από τον Θέσπις.
Η μεταλλική διακόσμηση έγινε πρόσφατα, για να τιμήσει την αυτοκρατορική ειρήνη.
Ευχαριστώ, τιμημένη διπλωμάτισσα.
Ευχαριστώ και τις δύο αντιπροσωπείες που ταξίδεψαν ως τον Τράντορ.
Όχι πως είχατε επιλογή…
Εννέα αιώνες, η Συνθήκη της Ζώνης Άνθορ εξυπηρέτησε τους πλανήτες σας.
Πέρυσι, ο πλανήτης Θέσπις εντόπισε ύποπτο αστεροειδή,
που θεωρεί ότι ξέφυγε από την περιοχή που ρυθμίζει η συνθήκη.
Δεν πήραμε επίσημη θέση.
Μόνο το 10% μας.
Ο Ανάκριον θεωρεί ότι ο Θέσπις ενεργεί κακόπιστα.
Η Αυτοκρατορία πιστεύει ότι χύθηκε αυτοκρατορικό αίμα
σε έναν ψυχρό βράχο, 50.000 έτη φωτός μακριά.
Για αυτές τις τρεις πεποιθήσεις έγιναν χιλιάδες πόλεμοι.
Οι επόμενες μέρες θα κρίνουν αν θα γίνει κι άλλος.
Σεβαστείτε κι απολαύστε την ειρήνη.
Αδερφέ Ντον, τι πιστεύεις για όλα αυτά;
Οι Θέσπιν θέλουν να σου θυμίσουν
πόσο σημαντικοί είναι οι αστεροειδείς της Ζώνης Άνθορ στη θρησκεία τους.
Μα κοίτα εκεί. Τη μεταλλική διακόσμηση.
Το μοτίβο στο έμβλημα είναι φτιαγμένο από βαρύ παλλάδιο.
Από το μέταλλο του ύποπτου αστεροειδούς. Πόσο από το έμβλημα, πιστεύεις;
-Ίσως το ένα πέμπτο; -Σχεδόν το ένα τέταρτο.
Τώρα, οι Θέσπιν μάς καταβάλλουν το 10% των μεταλλευμάτων που εξορύσσουν.
Είναι ο τρόπος τους να μας πουν
ότι θα παραχωρούν το 25% αν τους στηρίξουμε.
Εδώ δεν υπάρχει κανένα μέταλλο. Ούτε καν στα βέλη.
Σωστά. Γιατί;
Οι Ανάκριον χρειάζονται παλλάδιο.
Δεν έχουν καθόλου.
Όπως το τραγούδι τους για το κυνήγι. Δεν αφορά το κυνήγι.
Η τέχνη είναι η πιο γλυκιά γλώσσα των πολιτικών.
Τα έθιμα του Απώτατου Ορίου μπορεί να μοιάζουν ιδιόμορφα.
Η προσοχή στις λεπτομέρειες μας επιτρέπει να διατηρούμε την ειρήνη.
Κι αν κάποιοι παρεκτρέπονται, τους χτυπάμε με μια μακριά βέργα.
Ευχαριστώ.
Ο Σέλντον και το κορίτσι.
Μην παρασκέφτεσαι τη βέργα.
Η εκκλησία Μαντείας. Έχουμε χρόνο;
Ναι.
Εκείνη να καθίσει. Εκείνος να μείνει όρθιος.
Αλλά θα πρέπει να αφήσει τα όπλα.
Η αιρετική θα μιλήσει μαζί μου.
Με την αφύπνιση…
Λέμε τι λέξεις.
Και οι λέξεις μάς κάνουν ορατούς.
Ξέρεις ποια είμαι;
Ξέρω ότι εκείνη ξερίζωσε τα λόγια του Κοιμώμενου από το πρόσωπό της
και δεν μπορεί να τη δει ο Θεός.
Αλλά ξέρεις ποια είμαι;
Εκείνη έλυσε έναν αρχαίο γρίφο της ζωής
και ευτέλισε την αξία της ζωής λύνοντάς τον.
Φυσικά και ξέρω.
Στον Σίναξ, εκείνη είναι διάσημη σαν τον νέο της θεό, τον Σέλντον.
-Δεν είναι θεός. -Όχι, δεν είναι.
Θα πεθάνει όπως πεθαίνουν οι όμοιοί του, ξεχασμένος από τον Θεό.
Όπως και οι ακόλουθοί του. Όπως κι εκείνη.
Γκάαλ Ντόρνικ. Θα το πω μία φορά,
επειδή είμαι ο πιο υψηλόβαθμος, ο μόνος ιερέας Μαντείας αυτού του κόσμου.
Αν έχεις μπλέξει, μπορώ να σε βοηθήσω.
Αυτό θέλεις;
Θέλεις να μείνω;
Θα τους εμποδίσει να με συλλάβουν;
Όχι.
Καλά θα είμαι.
-Θα τα ξαναπούμε. -Σίγουρα;
Φυσικά.
Κάποιοι προσεύχονται μία τελευταία φορά.
Εσύ το έκανες;
Όχι.
Τι πιστεύεις για εκείνη;
Δεν τη βρήκαν ακόμα.
Ακόμα.
Εσύ τι πιστεύεις για εκείνη;
Έλυσε τον Αμπράξας μόνη της. Γι' αυτό είμαι βέβαιος.
Ως προς την άλλη ερώτηση, λοιπόν, θα δούμε.
Λέγομαι Λορς Άβακιμ.
Με έστειλε ο Χάρι.
Πού βρίσκεται;
Τον συνέλαβαν. Όπως είχε προβλέψει.
Κατηγορείστε για εσχάτη προδοσία,
για υπονόμευση της Αυτοκρατορίας.
Ζω εφιάλτη.
Ο Χάρι θέλει να ξέρεις πόσο λυπάται που σε ενέπλεξε σε όλο αυτό.
Δεν φταίει εκείνος.
Φταίει;
Τώρα ας μιλήσουμε ελεύθερα.
Όταν η Αυτοκρατορία έμαθε τα συμπεράσματα του Χάρι,
προσπάθησε ανοιχτά να διακόψει το έργο του.
Ο Χάρι με έφερε ως δόλωμα; Επειδή μπορώ να αποδείξω ότι σφάλλει;
Δεν σφάλλει, κυρία Ντόρνικ.
Αλλά ναι, ως προς το δόλωμα.
Είσαι καλά;
Το αγκίστρι πόνεσε, αλλά προσπαθώ να μη σπαρταράω πολύ.
Όλοι όρθιοι.
Συνέρχεται το δικαστήριο του Κλίον ΙΒ'.
Δοξασμένε, οι παραβάτες δρ Χάρι Σέλντον και Γκάαλ Ντόρνικ
κατηγορούνται για τόσο βαριά αδικήματα, που δεν απειλούν μόνο τον Τράντορ,
αλλά την ύπαρξη όλου του γαλαξία.
Θα αποδείξω ότι ο δρ Σέλντον και οι ακόλουθοί του
συνωμότησαν ώστε να διαταραχθεί η εμπιστοσύνη προς την αυτοκρατορία μας.
Δρ Σέλντον. Σηκωθείτε.
Κατάγεστε από τον Χέλικον, σωστά;
Ναι.
Θα μας πείτε τι θέση έχετε στον Τράντορ;
Είμαι καθηγητής θεωρίας πιθανοτήτων στο Πανεπιστήμιο Στρίλινγκ.
Συγκεκριμένα, του τομέα της ψυχοϊστορίας.
Εξηγήστε μας, παρακαλώ.
Η ψυχοϊστορία είναι ένα προγνωστικό μοντέλο
σχεδιασμένο να προβλέπει τη συμπεριφορά πολύ μεγάλων πληθυσμών.
Με απλά λόγια, ισχυρίζεστε ότι μπορείτε να προβλέψετε το μέλλον;
Δεν ξέρω τι θα φάτε για βραδινό, αν αυτό με ρωτάτε.
Ξέρετε τι ρωτάω.
Η Γαλαξιακή Αυτοκρατορία έχει οκτώ τρισεκατομμύρια κατοίκους.
Θα λέγατε ότι είναι αρκετοί για να κάνετε κάποια πρόβλεψη;
Είναι.
Και έχετε κάνει κάποια πρόβλεψη για αυτό το δείγμα;
Ναι.
Κάντε μας την τιμή.
Ο Τράντορ και η Γαλαξιακή Αυτοκρατορία θα είναι συντρίμμια σε πέντε αιώνες.
Ησυχία, αδέρφια.
Έστω ότι δεχόμαστε ότι αληθεύει, μπορείτε να το αποδείξετε;
Μόνο σε άλλο μαθηματικό που κατέχει την τακτική ανάλυση.
Πολύ βολικό.
Οι αλήθειες σας είναι τόσο απόκρυφες που διαφεύγουν σε κάθε πολίτη.
Δεν είναι δικές μου αλήθειες. Είναι της επιστήμης.
Η Αυτοκρατορία είναι 12.000 ετών, δόκτωρ.
Είναι δυνατόν να πιστέψουμε ότι θα εξαφανιστεί σε μόλις 500;
-Ίσως νωρίτερα. -Νωρίτερα;
Ένας σάπιος κορμός δέντρου μοιάζει γερός μέχρι να τον σπάσει στα δύο η καταιγίδα.
Αναλογιστείτε τα πρόσφατα γεγονότα στο Απώτατο Όριο.
-Δεν είμαστε εδώ για να αναλογιστούμε… -Μα πρέπει!
Η Αυτοκρατορία θα καταρρεύσει.
Η τάξη θα εξαφανιστεί.
Οι διαστρικοί πόλεμοι θα είναι ατέρμονοι.
Δέκα χιλιάδες κόσμοι θα γίνουν ραδιενεργή στάχτη.
Ό,τι κι αν κάνουμε δεν θα το αποτρέψει.
Αυτή η περίοδος βαρβαρότητας.
Πόσο υποστηρίζετε ότι θα διαρκέσει;
Τριάντα χιλιάδες χρόνια, συνήγορε.
Επισημαίνω στο δικαστήριο ότι οι "προβλέψεις" του δρα Σέλντον
έχουν στόχο να διαταράξουν την εμπιστοσύνη του κόσμου.
Δεν είμαι επαναστάτης.
Τότε, τι είστε;
Είπατε ήδη ότι το μέλλον δεν αλλάζει.
Ποιος ακριβώς είναι ο σκοπός του σχεδίου σας;
Προσπαθώ να εξομαλύνω την πτώση.
Δεν μπορεί να αποτραπεί
το πλήθος των γεγονότων που έρχονται κατά πάνω μας.
Αλλά μπορούμε να μειώσουμε τη σκοτεινή εποχή που θα ακολουθήσει.
Κατά πόσο;
Αν αποδεχτούμε το σχέδιό σας, κατά πόσο;
Θα παραμείνουμε στο σκοτάδι για χίλια χρόνια, συνήγορε.
Κι αν διαρκέσει μόνο τόσο, θα πρέπει να ευγνωμονούμε τους θεούς.
Δεν με λένε πραγματικά Τζέριλ.
Αλλά ας με αποκαλείς έτσι.
Σε παρακολουθούμε καιρό τώρα.
Από τη στιγμή που έλυσες την Εικασία του Αμπράξας, βασικά.
Σου έφερα ένα δώρο.
Το αποκαλεί Πρώτο Ακτινοβόλο. Όμορφο δεν είναι;
Ισχυρίζεται ότι περιλαμβάνει κάθε πρόβλεψή του για την Αυτοκρατορία,
εκπεφρασμένη ως μαθηματική εξίσωση.
Σου επέτρεψε να το εξετάσεις;
Όχι.
Δεν το βρίσκεις παράξενο;
Επινοεί μια τόσο σκοτεινή θεωρία, που κανείς στον γαλαξία δεν κατανοεί,
κι όταν βρει κάποια που μπορεί, δεν της επιτρέπει να δει τα παρασκήνια.
Γιατί;
Η ιστορία είναι γεμάτη τσαρλατάνους και ψευδομεσσίες.
Κι αν λέει την αλήθεια; Αν η ψυχοϊστορία είναι αληθινή;
Αν οι εξισώσεις έχουν σφάλματα, έχεις ηθικό καθήκον να το αποκαλύψεις.
Κι αν είναι σωστές;
Αποκήρυξέ τες και πήγαινε στο σπίτι σου.
Υπόσχομαι ότι η Αυτοκρατορία θα βρει τρόπο να εκφράσει την ευγνωμοσύνη της.
Θα κάνω τον λογισμό σου πιο εύκολο, Γκάαλ.
Αν πεις ότι ο Χάρι είναι ψεύτης, πεθαίνει.
Αλλιώς, πεθαίνεις εσύ.
Δηλαδή, θα πρέπει να χώσουμε όλοι τα κεφάλια μας στην άμμο;
Αν οι εξισώσεις του είναι σωστές,
η Αυτοκρατορία θα λύσει το πρόβλημα, όπως κάνει πάντα,
χωρίς να τρομοκρατήσει τρισεκατομμύρια κόσμου.
Και γιατί να πιστέψω εσένα, έναν κατάσκοπο;
Να πιστέψεις τα μυαλά που έφτιαξαν τον Τράντορ,
το άλμα, την Αστρογέφυρα.
Στα μέρη μου, τους λένε επιστήμονες, όχι πολιτικούς.
Ξέρω ποια είναι τα μέρη σου, Γκάαλ.
Αποκαλούνταν αιρετικοί και πνίγονταν.
Επίσης, ξέρω τι συνέβη στο σκάφος άλματος.
Κατά το άλμα…
ήσουν ξύπνια.
Είχες συνείδηση.
-Γιατί μου είπες ψέματα; -Δεν ξέρω.
Με τρομάζει.
Ποιο πράγμα;
Το ότι είμαι διαφορετική.
Όλοι είμαστε, κα Ντόρνικ.
Η αδερφή μου δεν μιλούσε μέχρι τα επτά της χρόνια.
Έκτοτε λέει μόνο ουσιαστικά. Αλλά εσύ είσαι κάτι άλλο.
Κι αν δεν ξέρεις τι είσαι, σε προτρέπω να μάθεις
πριν το κάνει κάποιος άλλος και στραφεί εναντίον σου.
Ισχυρίζεστε ότι το σχέδιό σας θα μειώσει το σκοτάδι που έρχεται.
Πώς;
Λέγεται ότι οι αρχαίοι έφτιαξαν αποθετήριο για τη σοφία του κόσμου.
Σύμφωνα με τον μύθο, κάηκε.
Προτείνω κάτι λιγότερο συγκεντρωτικό.
Μια Γαλαξιακή Εγκυκλοπαίδεια.
Μετά την πτώση, καθώς ο πολιτισμός θα ξαναχτίζεται από τις στάχτες του,
οι επερχόμενες γενιές θα έχουν κάτι στο οποίο θα βασιστούν,
ένα θεμέλιο.
Δεν θα ανακαλύψουν ξανά τον τροχό. Η γνώση θα υπάρχει ήδη.
Αλλά δεν θα διασώσουμε μόνο τη γνώση,
αλλά και την ιστορία της ανθρωπότητας.
Την ιστορία μας.
Ο Τράντορ διαθέτει ήδη αυτοκρατορική βιβλιοθήκη.
Για πόσο ακόμα;
Αυτή η δήλωση μας πηγαίνει στην καρδιά του θέματος.
Μπορείτε να αποδείξετε το θεώρημά σας σε όποιον κατέχει την τακτική ανάλυση.
Γκάαλ Ντόρνικ, σηκωθείτε, παρακαλώ.
Πλησιάστε στο έδρανο.
Είστε από τον Σίναξ, σωστά; Να το πούμε αυτό.
Είμαι.
Αφαιρέσατε τα πετράδια προσευχής σας.
Σχεδόν μοιάζετε σαν μία από μας.
Η αφαίρεση των πετραδιών σημαίνει αποχώρηση από την Εκκλησία της Μαντείας.
Ισχύει;
Είναι το δόγμα της Εκκλησίας, ναι.
Πείτε μου, σκοτώνουν ακόμα επιστήμονες και μαθηματικούς;
Αν αναφέρεστε στο Καθαρτήριο, τότε…
Ο εκκλησιαστικός όρος είναι "Εξαγνισμός". Δοξασμένε.
Πότε, σύμφωνα με το δόγμα,
έπαψε να είναι αίρεση η μελέτη των μαθηματικών;
Δεν έπαψε.
Κι όμως λύσατε την Εικασία του Αμπράξας.
Ναι.
Σε έναν κόσμο όπου έκαψαν τα πανεπιστήμια.
Θα πρέπει να νιώθατε μοναξιά.
Φαντάζομαι πώς θα νιώσατε όταν σας αναγνώρισε ο δρ Χάρι Σέλντον.
-Όταν σας προσέφερε δουλειά, σας εκτίμησε. -Τι θέλετε να μάθετε;
Θέλω να ξέρω αν υπάρχει πιθανότητα…
να είστε αντικειμενική με τον Χάρι Σέλντον.
Δεν ξέρω. Ίσως δεν μπορώ.
Ίσως γι' αυτό με έφερε εδώ.
Χτες είχατε την ευκαιρία
να εκτιμήσετε την ακρίβεια των ισχυρισμών του δρα Σέλντον.
Καταλήξατε σε κάποιο συμπέρασμα;
Ναι.
Και;
Οι υπολογισμοί του δρα Σέλντον…
είναι ορθοί.
Η Αυτοκρατορία πεθαίνει.
Σκοτώστε τους.
Τελειώστε το.
Χάρι, ο ουρανός.
Κάτι δεν πάει καλά με την Αστρογέφυρα.
Σεβαστείτε κι απολαύστε την ειρήνη.
Εκτιμώμενη ημερομηνία επιστροφής;
Σε τρεις μέρες.
-Σεβαστείτε κι απολαύστε την ειρήνη. -Ευχαριστώ.
Το όχημα θα ξεκινήσει κάθοδο στον πύργο αμέσως.
Ίσως νιώσετε ένα τράνταγμα.
Προσδεθείτε προτού ξεκινήσει η κάθοδος.
Το σκοινί τυλίχτηκε γύρω από τον πλανήτη σαν βρόχος.
Έκοψε 50 επίπεδα.
-Αυτοκράτορα… -Σκασμός!
Αναφέρθηκαν ιαχές πολέμου στα ανάκριον και στα θέσπιν πριν την έκρηξη.
Τραγούδια εξέγερσης.
Δεν έχουμε καμία σχέση, ορκί…
Ασφαλώς, θα σας επιστρέψουμε τα δώρα σας.
86.963.777.
86.963.791.
Τι κάνεις εσύ εδώ;
Κατέθεσα αίτημα στην επιτροπή.
Μιλάνε για εκατό εκατομμύρια νεκρούς.
Το Απώτατο Όριο ίσως έχει εξεγερθεί.
Η επίθεση τα άλλαξε όλα.
Ο Χάρι δίνει απειροελάχιστη πιθανότητα να πεθάνεις,
αλλά είναι κι αυτή ένας αριθμός.
Θα σκοτώσουν τον Χάρι, Γκάαλ.
-Δεν χρειάζεται να πεθάνεις κι εσύ. -Είπα ότι οι πράξεις είναι σωστές.
Πες ότι τις ξανακοίταξες. Πες ότι έκανες λάθος.
Έχασες την πίστη σου.
Λυπάμαι.
Δεν χρειάζεται αυτό.
Σηκωθείτε.
Να μιλήσω ή θα μιλήσετε πρώτος;
Ασφαλώς, δρ Σέλντον.
Μίλα.
-Μας θεωρείτε υπεύθυνους. -Πώς θα μπορούσα να μην το κάνω;
Η επιστήμη προβλέπει κοινωνικές δράσεις. Τάσεις. Όχι ατομικές.
Αλλά δεν εκπλήσσομαι που συνέβη αυτό.
-Γιατί αυτό; -Έχετε επωμιστεί υπερβολικά πολλά.
Γι' αυτό τα βασίλεια του Απώτατου Ορίου χτύπησαν πρώτα.
Ποιος να τους κατηγορήσει;
Νιώθοντας την αδυναμία, κι άλλοι θα αρχίσουν να μας χτυπούν.
Η προτροπή εκ μέρους μιας κυρίαρχης θρησκείας είναι δεδομένη.
Ή και μια εξέγερση εδώ, στον Τράντορ.
Η Αστρογέφυρα. Ποιος το έκανε;
Δεν γνωρίζω.
Πες μου γιατί να μη σκοτώσω εσένα και τους ακολούθους σου αμέσως.
Οι ακόλουθοι δεν φέρουν ευθύνη!
Αν το κάνετε, θα πεθάνετε μέσα στη χρονιά.
Η ιδιοφυΐα μιλάει.
Μίλα, λοιπόν.
Ο πράκτοράς σας, ο Τζέριλ, μου ζήτησε να δω τη δουλειά του δρα Σέλντον.
Είδα λίγο βαθύτερα στις εξισώσεις.
Αν τον σκοτώσετε, η πτώση επισπεύδεται.
Πολύ βολικό στοιχείο για τη θέση στην οποία βρίσκεσαι.
Μόνο εκείνος μπορεί να μικρύνει το σκοτάδι.
Αν πεθάνει, πεθαίνει η ελπίδα.
Αν πεθάνει η ελπίδα…
θα σας σκοτώσουν.
Ποιες είναι οι πιθανότητες;
Οι δύο άνθρωποι που μπορούν να σώσουν τον γαλαξία είναι σ' αυτήν την αίθουσα.
Κι ένας τους κάνει λάθος.
Συμφωνώ.
Αν η πτώση μπορεί να επισπευσθεί δεν μπορεί και να καθυστερήσει;
Ναι. Κατά λίγους αιώνες.
Μη μας κρατάς στο σκοτάδι.
Σταματήστε την κλωνοποίηση.
Η αυτοκρατορική κλωνοποίηση έδωσε τέλος στους πολέμους.
Η αυτοκρατορική κλωνοποίηση έφερε την ειρήνη.
Η γενετική δυναστεία μας έχει βασιλεύσει σχεδόν τέσσερις αιώνες.
Αντιλαμβάνεσαι την αξία ενός νεότερου που έχει την ίδια ευφυΐα μ' εσένα.
Εγώ βρίσκω αξία στη διαφορά,
στο καινούργιο.
Δεν προσφέρετε τίποτα καινούργιο.
Απλώς έναν νεότερο καρπό…
από το ίδιο αμπέλι,
προορισμένο για το ίδιο μπουκάλι.
Δεν μπορείτε να σωθείτε…
μα μπορείτε να σώσετε την κληρονομιά σας.
Τη δική σου ή τη δική μου, δρ Σέλντον;
Πόσο σου πήρε…
να ενεργοποιήσεις το Πρώτο Ακτινοβόλο;
Το κατάφερα με τη δεύτερη.
Ήξερες ότι θα μου το προσφέρουν.
Χάρι, όταν το κοίταξα, δεν…
Νόμιζα ότι θα το έκαναν να φανεί πιο δίκαιη μάχη.
Αλλά ούτε που ασχολήθηκαν.
Ασχοληθήκαμε εμείς;
Το αγκίστρι σε πονά ακόμα;
Ο Ζάιλας χρησιμοποίησε την ίδια φράση μ' εσένα. "Ένιωθα μοναξιά".
Άκουγαν.
Και το ήξερες ότι άκουγαν.
-Και τώρα ακούν. -Ωραία.
Τι θέλεις να ακούσουν;
Ο Αμπράξας ήταν το δόλωμα. Όχι εσύ.
Έκανα κίνηση πριν κάνουν εκείνοι.
Έχεις μεγαλύτερη επιρροή, Γκάαλ, απ' ό,τι νομίζεις.
Ο αυτοκράτορας αποφάσισε ότι ο θάνατός σας δεν είναι η ιδανική έκβαση
για το καλό της Αυτοκρατορίας.
Θα σας επιτραπεί να βελτιώσετε το έργο σας στην ψυχοϊστορία,
να χτίσετε το Θεμέλιό σας.
Αλλά όχι στον Τράντορ.
Στον Τέρμινους.
Είναι ακατοίκητος, βρίσκεται στην Περιφέρεια,
στο Απώτατο Όριο του γαλαξία.
Ο Ανάκριον και ο Θέσπις είναι επίσης στην Περιφέρεια.
Ναι, τα βασίλεια των βαρβάρων θα είναι γείτονές σας.
Θα ταξιδέψετε με αργό σκάφος.
Η Αυτοκρατορία σάς απαγορεύει πρόσβαση στην τεχνολογία του άλματος.
Μας εξορίζετε.
Στον Τέρμινους, δεν θα απασχολείτε τον Τράντορ
και δεν θα διαταράσσετε την ειρήνη του αυτοκράτορα.
Ο γαλαξίας θα ξέρει ότι μάχεστε εναντίον της πτώσης.
Αν η ψυχοϊστορία αποδειχτεί απάτη,
το Θεμέλιό σας θα μαραθεί και θα εξαφανιστεί.
Κι αν επιτύχει,
θα το οικειοποιηθείτε, ώστε να ενισχύσετε το καθεστώς σας.
Τέρμινους. Ούτε ακουστά δεν τον έχω.
Δεν υπήρχε λόγος. Απέχει 50.000 έτη φωτός.
Χωρίς άλμα, το ταξίδι ως εκεί…
-Διαρκεί 878 μέρες. -Περίπου.
Μια χαρά θα είμαστε.
θα υπάρξουν δυσκολίες, αναμφίβολα.
Ο Τέρμινους περιστρέφεται γύρω από έναν κόκκινο νάνο.
Οι εποχές είναι ακραίες. Τα μέταλλα και τα ορυκτά ελάχιστα.
Τον ξέρεις πολύ καλά.
Η εξορία ήταν το σχέδιο εξαρχής.
Και ο Τέρμινους ήταν η καλύτερη τοποθεσία εξαρχής.
Στην Περιφέρεια.
Αυτοκρατορική στήριξη, χωρίς παρακολούθηση. Άψογο.
Πόσοι άλλοι το ήξεραν;
Μόνο ο Ρέις.
Αυτό που είπες στον αυτοκράτορα…
Πόσο βαθιά στις πράξεις κοίταξες;
Τι ακριβώς είδες;
-Δεν μπόρεσα να το ελέγξω. -Είπες ψέματα;
Έκανα μια υπόθεση.
Στον Σίναξ, κανείς δεν ήθελε να ακούσει ότι η θάλασσα ανέβαινε.
Νόμιζα ότι αν με άκουγαν, θα τους έσωζα.
Η αλλαγή τρομάζει. Ειδικά όσους έχουν εξουσία.
Ένιωσα τον φόβο του αυτοκράτορα.
Όταν κοίταξα στο Πρώτο Ακτινοβόλο, είδα το σκοτάδι.
Μου έκοψε την ανάσα αρχικά. Ήταν συγκλονιστικό.
Αλλά μετά κοίταξα βαθύτερα
και είδα αυτήν τη μικρή αχτίδα φωτός στο τέλος όλων αυτών.
Συνειδητοποίησα ότι δεν φοβούνται την πτώση,
αλλά την πιθανότητα το σχέδιό σου να πετύχει.
Είναι πιο δύσκολο να δημιουργήσεις απ' ό,τι να κάψεις.
Και θέλω να δημιουργήσω, Χάρι.
Θα έχεις την ευκαιρία.
Δεν είναι η πρώτη κρίση του Θεμελίου, ούτε η τελευταία.
Κάτι μου λέει πως ξέρεις ήδη ποια θα είναι η επόμενη κρίση.
Η ειρήνη του αυτοκράτορα θα διατηρηθεί.
Από τον Σίναξ στον Τράντορ. Και τώρα στον Τέρμινους.
Ήρθες εδώ ελπίζοντας να σώσεις τον κόσμο σου.
Σου ζητώ να κάνεις μεγαλύτερα όνειρα.
Γιατί να σταματήσεις στον έναν κόσμο; Γιατί να μη σώσεις τον γαλαξία;
Όντως. Γιατί όχι;
ΤΕΡΜΙΝΟΥΣ
35 ΧΡΟΝΙΑ ΑΡΓΟΤΕΡΑ
Ο Χάρι τα είχε σχεδιάσει όλα,
πράγματα που μόνο εκείνος μπορούσε να διαβλέψει.
ΤΟ ΘΕΜΕΛΙΟ
Η ψυχοϊστορία μπορούσε να προβλέψει τη συμπεριφορά ολόκληρων πληθυσμών
με εκπληκτική ακρίβεια.
Αλλά, σε επίπεδο μεμονωμένων ατόμων, τα πράγματα ήταν πιο θολά.
Κανείς δεν γινόταν να πλησιάσει τον Τύμβο. Εκτός από κάποια σαν τη Σάλβορ Χάρντιν.
Και πάντα αναρωτιόμουν…
όταν ο Χάρι διαμόρφωνε το σχέδιό του,
ήξερε ότι η μοίρα του γαλαξία εξαρτιόταν από αυτό που εκείνη βρήκε μέσα του;
Νομίζω πως ναι.
Και νομίζω ότι αυτό φοβόταν πιο πολύ.
Θεμέλιο
ΣΤΗ ΜΝΗΜΗ ΤΗΣ ΛΙΝΤΑ ΑΝΝ ΛΕΒΙΤΑΝ
Υποτιτλισμός: Έφη Μούκα